laion/Wikipedia-Exotic huggingface dataset:
Õismäe

Õismäe on asum Tallinnas Haabersti linnaosas. Elanike arv seisuga 1. jaanuar 2020 on 1234. Asum asub Kopli lahe ääres ning piirneb Kakumäe, Vismeistri, Pikaliiva, Haabersti ja Rocca al Mare asumiga. Õismäe asumi pindala on 1,78 km2. Esalgu tähistas Õismäe nimi Kakumäe ja Rocca al Mare vahelist pangapealset. Arvatavasti on asum saanud nime rannikualadel rohkesti kasvava haruldase rootsi kukitsa järgi. Õismäe nimi leidis esimest korda kirjalikku märkimist 1646. aastal, mil kirjutati Õismäe heinamaast. Õismäe küla mainiti 1697. aastal ja Õismäe mõisa 1873. aastal. Hilisemasse Õismäe külla rajati 1932. aastal aedlinn. August Mälgule anti riigivanema poolt 1937. aastal kirjandusliku auhinnana eluaegseks kasutamiseks Lagle talu, mis asus praeguse Õismäe asumi territooriumil. Õismäe küla idaosa ühendati Tallinnaga 1958. aastal, ülejäänu liideti 1975. aastal. 1960. aasta linnaplaneeringu järgi oleks Õismäest pidanud saama suur linnaosa, mis ulatunuks Kakumäest Haaberstini (Suur-Õismäe). Sellest esimesena projekteeriti ja ehitati valmis Väike-Õismäe. 2000. aastal hakati Õismäele rajama Merirahu elamurajooni, mis sai nime Merirahu kinnistu järgi. 2016. aastal moodustasid 0–17-aastased Õismäe elanikkonnast 23–31%, üle 68-aastased aga 10–19%. Õismäe on peamiselt eramutega aedlinn. Õismäel asub Õismäe raba, mis tekkis umbes 1000 aastat tagasi. Raba ümbritsevad piirdekraavid ning tänapäevaks on suurem osa rabast kuivendatud. Asumi territooriumile jääb Merirahu jahisadam. Mitmed asumi tänavanimed on seotud tuletegemisega, näiteks Lõuka tänav, Lee tänav, Tulekivi tänav jne. Endisi talunimesid mälestavad Hälli tänav (ka Hälli põik) ja Selja tänav. Asumis on lisaks veel Kätki tänav, Merekalju tänav, Merirahu tänav, Paljandi tänav, Rannamõisa tee, Taela tänav, Tanuma tänav, Tuleraua tänav, Tuluste tänav, Umboja tänav, Vabaõhumuuseumi tee ja Vana-Rannamõisa tee. Tallinn arvudes 2017, Tallinna Linnavalitsus, Tallinn 2017 Tallinn arvudes 2020, Tallinna Linnavalitsus, Tallinn 2020 Tallinna Linnaplaneerimise Amet, Robert Nero, Leho Lõhmus (2013). Tallinna asumid ja ametlikud kohanimed. Tallinn.{{raamatuviide}}: CS1 hooldus: mitu nime: autorite loend (link) Tallinn arvudes 2011, Tallinna Linnavalitsus, Tallinn 2011 Tallinn arvudes 2012, Tallinna Linnavalitsus, Tallinn 2012 Tallinn arvudes 2016, Tallinna Linnavalitsus, Tallinn 2016
Oissaare

Oissaare on küla Pärnu maakonnas Saarde vallas. 1970. aastatel liideti küla Kanakülaga. Eraldi külaks sai Oissaare taas 2007. aastal. Vahetult enne Kanakülast eraldamist oli küla uusim ehitis 1964. aastal metskonna töötajate korterelamu, ülejäänud eluasemed pärinesid maailmasõjaeelsest ajast. Oissaare raba Maa-amet, vaadatud 21.11.2020. Statistikaamet, vaadatud 25.08.2023. Eesti haldus- ja asustusjaotuse klassifikaator, vaadatud 9.06.2014. KNN protokoll 13.12.2006 RTL 2007, 11, 174 Oissaare küla trügib tagasi kaardile. Pärnu Postimees, 24. mai 2006.
Rahvaluule

Rahvaluule ehk folkloor (inglise sõnast folklore 'rahvapärimus') on laias tähenduses vaimne rahvalooming, mis on pärandunud eelmistelt põlvkondadelt suuliselt, kirjasõna vahenduseta. Rahvaluule on kultuuriliselt kokkukuuluva inimeste rühma sünkreetiline pärimus, milles on koos teadmised, kogemused ja esteetika. Rahvaluule kujuneb, püsib ja levib kommunikatsiooniprotsessis ning talle on omane pidev muutumine. Rahvaluule hulka kuuluvad näiteks laulud, jutud, vanasõnad, mõistatused, ütlused, salmid, uskumused, kombed, rahvamuusika, rahvatantsud ja mängud. Tehakse vahet rahvaluulel kui vaimsel rahvaloomingul, mida uurib folkloristika ehk rahvaluuleteadus ning esemelisel rahvaloomingul, mida uurib etnograafia. Rahvaluuleks kitsamas tähenduses peetakse ka ainult rahva sõnaloomingut: näiteks rahvalaule, rahvadraamat, rahvajutte (muinasjutte, muistendeid, naljandeid, pajatusi), mõistatusi, vanasõnu ja kõnekäände. Eestikeelne sõna folkloor on mugandvorm ingliskeelsest sõnast folklore, mille võttis 1846. aastal kasutusele antikvaar William John Thoms. Rahvaluule jaguneb: sõnaline rahvaluule rahvalaul: regivärsiline, lõppriimiline; rahvajutt: muistend, muinasjutt, naljand, pajatus; rahvaluule väikeliigid: mõistatus, kõnekäänd, vanasõna. mittesõnaline rahvaluule rahvamuusika rahvatants mäng Rahvaluules ilmneb sünkretism, see tähendab liikide eristumatus: laulmisega kaasneb liikumine või tants, jutustamise puhul on suur tähtsus liigutustel ja näoilmel, jutuga põimuvad laulud, mõistatuste esitamisega seondub uskumusi. Iseseisvaid rahvaluuleteoseid nimetatakse tüüpideks (muinasjututüüp, vanasõnatüüp, tantsutüüp jne). Tüübid avalduvad teisendeina ehk variantidena. Mõnest tüübist on jäädvustatud sadu teisendeid, aga leidub ka tüüpe, millest on kirja pandud ainult üks-kaks teisendit. Mida laialdasemalt rahvaluuleteost tuntakse, seda rohkem erinevad selle teisendid üksteisest. Rahvaluule uurimine tugineb eelkõige teisendite võrdlemisele. Euroopas pani rahvaluule kogumisele ja uurimisele aluse Johann Gottfried Herder eri rahvaste rahvalaulude antoloogiaga "Volkslieder". Eesti tähtsaim rahvaluulekoguja oli Jakob Hurt, suurkoguja oli ka Mattias Johann Eisen. Oskar Loorits on uurinud eriti rahvausundit, Herbert Tampere rahvalaule ja rahvamuusikat, August Annist "Kalevipoega". Eesti suurim rahvaluulekogu (umbes 1,2 miljonit lehekülge) asub Tartus Eesti Kirjandusmuuseumis. 20. sajandil on folkloristika huviorbiiti tõusnud ka kaasaegne folkloor, samuti rahvapärimuse kirjalikud ja mittetraditsioonilised vormid (näiteks grafiti ja linnalegendid). Tartu Ülikooli eesti ja võrdleva rahvaluule teadur Margaret Lyngdoh leidis oma uurimistöös, et folkloor võib mõnikord toimida inimgruppide lõhestajana ja viia lausa grupivägivallani ja mõrvadeni. Eesti rahvaluule Rahvaluule kogumispreemia folklooriliikumine mütoloogia http://www.thefreedictionary.com/folklore (vaadatud 15.08.2013) Tiger-Transformation within the Khasi Community of North Eastern India: Belief Worlds and Shifting Realities Eesti rahvaluule e-väljaanded Eesti rahvaluule andmebaasid Jaago, Tiiu. Rahvaluule mõiste kujunemine Eestis (vaadatud 09.11.2012)
Akustika ja helitehnika

"Akustika ja helitehnika" on Ilmar Eiskopi ja Aleksander Sillarti raamat, milles antakse ülevaade mitmesuguste heliallikate omadustest ja heli tajumisest inimkõrva poolt. Raamatus selgitatakse ruumi mõju helikvaliteedile ja ruumide akustilist kujundamist ning räägitakse mikrofonide, valjuhääldite ja reverberaatorite talitluspõhimõtetest. Raamatus on esitatud ka helivõimenduse arvutusmeetodid ruumide ja väljakute jaoks. Eraldi vaadeldakse kõnesüntesaatoreid ja digitaalseid kajaseadmeid. Raamat on välja antud Tallinnas kirjastuses Valgus aastal 1988. Raamatus on 240 lehekülge. ISBN 5-440-00378-9
Ѫ

Ѫ (vene большой юс 'suur jus') on kirillitsa täht, mida kasutati kirikuslaavi keele ja bulgaaria keele kirjutamisel. See tähistas algselt nasaliseerunud vokaali [ɔ̃], hiljem hääldus [u]-na, näiteks рѫка (vene keeles рука) 'käsi'. Ѫ esineb ka ligatuuri Ѭ koosseisus ("joteeritud" kujul). Sümboli Ѫ Unicode'i kood on 0466.
SCG

SCG on lühend, mis võib tähistada: Serbia ja Montenegrot ROK-i maakoodide loendis. Seda koodi kasutab Rahvusvaheline Olümpiakomitee endist liitriiki esindanud sportlaste poolt minevikus saavutatud medalivõitudele viitamiseks olümpiamängude tulemuste andmebaasis. Serbia ja Montenegrot ISO 3166-1 maakoodide loendis. Ei ole selles standardis enam kasutusel. Sydney Cricket Ground, kriketistaadion Sydneys. "Summa paganate vastu" (Summa contra gentiles) on Aquino Thomase filosoofilis-teoloogilis-entsüklopeediline teos.
Loosalu

Loosalu võib tähendada järgmist Loosalu on perekonnanimi. Loosalu järv Loosalu raba ehk Loosalu soostik on soomassiiv Rapla maakonnas. Loosalu talu Loosalu-Kõrgemäe soo Väike-Loosalu järv
Sisalikujärv

Sisalikujärv on järv Ida-Viru maakonnas Alutaguse vallas Kurtna järvestikus. Eesti järvede loend Kurtna järvestik
VAN

VAN või Van võib tähendada järgmist: VAN on Vanuatu riigi kood Rahvusvahelise Olümpiakomitee järgi Vani järv Türgis Vani provints Türgis Van on linn Türgis Van'i nime kannavad kaks asulat Walesis Van on linn USA-s Texase osariigis Van on omavalitsusüksus USA-s Lääne-Virginia osariigis Van võib olla eesnimi Van on Madalmaades perekonnanimele eelnev partikkel, mis tähistab päritolu Van oli Rootsi ansambel Türgi van on kassitõug Van Halen on USA ansambel
ERGO maailmamängud

ERGO maailmamängud (ERGO World Games) oli aastatel 2007–2012 toimunud iga-aastane meeskondlik kettaheitevõistlus. Esimest korda toimus 27. septembril 2007 Tallinnas Kadrioru staadionil. Võistluse käigus selgitati välja "maailma parim kettaheiteriik". Kuni 2009. aastani kandis võistlus nime ERGO maailmamängud kettaheites (ERGO World Discus Challenge). Peale kettaheite võisteldi ka muudel aladel. 2007. aastal oli kettaheitemeeskonnas kolm liiget, aga alates 2008. aastast kaks liiget. Võistluste korraldamise idee on pärit Aleksander Tammert seeniorilt, kuid tema ootamatu surma tõttu 2006. aasta oktoobris jäi tal see teostamata. Idee viis ellu tema poeg Aleksander Tammert. Riigid osalesid kolme sportlasega maailma jooksva edetabeli põhjal + maailmakoondis üksikutest tippudest. Kaugushüppes tegi Ksenija Balta Eesti rekordi 6.87. "Arhiivikoopia". Originaali arhiivikoopia seisuga 20. juuli 2011. Vaadatud 19. veebruaril 2011.{{netiviide}}: CS1 hooldus: arhiivikoopia kasutusel pealkirjana (link) "Daegu happened again – Harting, Kanter and Hadadi on podium in Tallinn at Ergo World Games". Originaali arhiivikoopia seisuga 3. september 2012. Vaadatud 3. septembril 2012. ERGO maailmamängud koduleht
Noor pensionär

"Noor pensionär" on Eesti Telefilmi 1972. aastal tehtud ning Eestis populaarseks saanud komöödiafilm. Meesballetiartist Pukspuu jääb pensionile ning hakkab uut töökohta otsima. Pärast mitme ameti proovimist satub ta "emalenduri" tütre viiuliõpetajaks. Kuid tüdruk on huvitatud kõigest muust kui kaunitest kunstidest ja viiulimängust. Kuulsas pulmasõidus, kus hobust juhib Ervin Abel, pidi esialgse plaani kohaselt kasutatama kutselist kutsarit. Paraku jõi too end purupurju. Et kallis võttepäev raisku ei läheks, haaras Ervin lõpuks ise ohjad ja Nõmmik vaatas sõitu lubivalge näoga pealt, sest keegi ei osanud arvata, kuidas võiks hobune keset Tallinna Endla tänava tihedat liiklust käituda. Ervin Abel Lia Laats Leida Rammo Helmut Vaag Marika Samussenko Lisl Lindau Einari Koppel Silvia Urb Endel Pärn Rein Kotkas Harri Vasar Katrin Karisma Veera Luur Asta Vihandi Vambola Helm Endel Simmermann Gunnar Hololei Hardi Tiidus Režissöör – Erich Rein Helilooja – Ülo Vinter Režissöör-lavastaja – Sulev Nõmmik Operaator-lavastaja – Harry Rehe Kunstnik-lavastaja – Silvia Mere Helirežissöör – Vambola Vällik Kunstnik-grimeerija – Ly Kärner Montaaž – Salme Kõrvemann Montaaž – Aino Lootus Direktor – Anneliis Simm "Noor pensionär" (võimalus vaadata) "Igavesti noor pensionär" Postimees 17. juuli 2004
Sirgala

Sirgala on küla Ida-Viru maakonnas Narva-Jõesuu linnas. Enne Eesti omavalitsuste haldusreformi 2017. aastal oli Sirgala asum Kohtla-Järve linnaosa Viivikonna haldusalas. Küla asub Järve linnaosast 40 km ida pool. Sirgalast lõunas asub 14 km2 suurune Sirgala põlevkivikarjäär. Ajalooliselt kuulus Sirgala küla Vaivara kihelkonda. Kuni 1962. aastani kuulusid Sirgala asula ja Sirgala karjääri territoorium Vaivara külanõukogu koosseisu. Aastal 1962 läks Sirgala asula ja karjäär Viivikonna külanõukogu[küsitav] alluvusse. 1987. aastal elas Sirgalas 850 inimest, 2002. aastal oli jäänud vaid 323 inimest. Sirgala lahing Sirgala Põhikool Sirgala harjutusväli Statistikaamet, vaadatud 9.06.2019. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017. Eesti lood: 10 | Sirgala südamed // ERR, 16. märts 2018 Reporter.ee: Ida-Virumaal seisab asula inimtühjana, 29. september 2008 Акцент. Сиргала – поселок, которого как бы нет // Den za Dnjom, 22. november 2010 (vene keeles) FOTOD: Õitsvatest tööstuslinnakutest on saanud lagunevad kolkad // Delfi, 25. detsember 2011
Pljussa jõgi

Pljussa (vene Плюсса) on jõgi Venemaal, Narva jõe parempoolne lisajõgi. Saab alguse Luuga kõrgustikult Zapljusje järvest ja voolab loodesse, hiljem põhja. Tänapäeval suubub lõunast Narva veehoidlasse. Pikkus 281 km, valgala 6550 km². Pljussa ääres asuvad Zapljusje ja Pljussa alev ning Slantsõ linn. Pljussa vaherahu
Sõnn (tähtkuju)

Sõnn (ladina Taurus) on ekliptikal asuv tähtkuju. See on üks 48-st Ptolemaiose kirjeldatud tähtkujust ja kuulub 88 tänapäeva tähtkuju hulka. Sõnn on pindalalt 17. tähtkuju, kattes 797 ruutkraadi. Tähtkuju heledaim täht on Aldebaran, heleduselt teine on Elnath. Sõnni tähtkujus asuvad supernoova plahvatuse jäänuk Krabi udukogu ja heledad lähedased hajusparved Plejaadid ning Hüaadid. Sõnni tähtkuju suunas liigub kosmoseaparaat Pioneer 10. Kreeka mütoloogias on sõnn Kreeta sõnn, Tauros Kretaios, kelle järglane oli Minotauros kelle tappis Herakles. Teda seostatakse ka Zeusi ja Europe müüdiga. "Taurus Constellation". Constellation Guide. Vaadatud 6. juuli 2018. "Pleiades to Hyades". NASA APOD. Vaadatud 6. juuli 2018. "The Crab Nebula (M1): Facts, Discovery & Images". Space.com. Vaadatud 6. juuli 2018. "Pioneer 10 spacecraft sends last signal". NASA. Originaali arhiivikoopia seisuga 12. jaanuar 2005. Vaadatud 6. juuli 2018. "CRETAN BULL (Tauros Kretaios) - Labour of Heracles in Greek Mythology". www.theoi.com. Vaadatud 2. augustil 2023.
Pljussa

Pljussa on alev Venemaal Pihkva oblastis, Pljussa rajooni keskus. Ta asub Pljussa jõe ääres 91 km Pihkvast kirdes. Elanike arv oli 2006. aasta seisuga umbes 3800. Pljussal on alevi staatus alates 1971. aastast. Kasvas alevikuks Pljussa küla ning Pljussa raudteejaama juurde kujunenud asustuse kokkusulamisel. Pljussa vaherahu Q126684906
Pljussa rajoon

Pljussa rajoon on haldusüksus Venemaal Pihkva oblastis. Rajoonis on kaks alevit: Pljussa ja Zapljusje ning 152 küla. Rajoon jaguneb 3 omavalitsusüksuseks: Pljussa linnaasundus, Zapljusje linnaasundus ja Ljadõ vald. http://www.pskov.ru/vlast/samoupravlenie/municipal/plussa
Dünaamika (muusika)

Dünaamika (kreeka keeles dynamikos – jõusse puutuv, jõu-) on muusikas õpetus muutumisest. Muusika puhul räägitakse dünaamikast tavaliselt seoses helitugevuse muutumisega, kuid muutuda võib ka näiteks tempo, harmoonia, artikulatsioon, karakter, tämber, faktuur, muusikavorm või kontuur. Dünaamikat on noodikirjas tähistatud varastest aegadest peale. Varakeskaegsete neumade graafiline kontuur andis edasi muusika dünaamikat. Muusikalise dünaamika vastandmõiste on muusikaline staatika. Muusikas moodustab vastanditepaar "dünaamika-staatika" ühe komplekssetest muusikalistest parameetritest. Vaata täpsemalt Helitugevus (muusika) crescendo (krešendo) – kasvavalt, paisudes, tugevnedes poco a poco crescendo – vähehaaval, järk-järgult paisudes – asendab terminit crescendo diminuendo – kahanevalt, vaibudes decrescendo – kahanevalt poco a poco diminuendo – vähehaaval, järk-järgult kahanedes – asendab terminit decrescendo või diminuendo calando (kalando) – vaibudes morendo – surres smorzando – kustudes, hääbudes, kadudes sforzando – tugevalt, rõhutatult marcato (markato) – tugeva rõhu märk accentuato – aksent, keskmise rõhu märk fp fortepiano – rõhk koos kohese vaibumisega Neid märke kasutatakse koos põhimärkidega. assai – küllaltki, üsna meno – vähem molto – palju, väga non – mitte non troppo – mitte liiga, mitte ülemäära più (pju) – enam, rohkem poco (poko) – pisut, veidi poco a poco – vähehaaval, järk-järgult poco piu – pisut enam simile – samamoodi, jätkuvalt subito – järsku, äkki, ootamatult
Autosomaalne dominantne polütsüstneer (kassidel)

Autosomaalne dominantne polütsüstneer ehk polütsüstiline neeruhaigus (inglise keeles autosomal dominant polycystic kidney disease, lühend ADPKD) on peamiselt Pärsia ja lühikarvalist eksootilist tõugu kassidel ning nende ristanditel esinev pärilik haigus, mille korral tekivad tsüstjad moodustised neerudes, maksas, pankreases ja emakas. Tsüstide suurus varieerub, olles mõnest millimeetrist kuni mitmesentimeetrise läbimõõduga. Ka tsüstide arv võib ulatuda mõnest tsüstist paarisajani. Keskmiselt kujuneb haigestunud kassidel neerupuudulikkus välja seitsmendal eluaastal. Haiguse esinemissagedus Pärsia tõugu kassidel ultraheliuuringute põhjal on 35–57% ja lühikarvalistel kodukassidel 4,2%. Haigusel ei ole täheldatud soolist soodumust. Pärsia kassidel esinev ADPKD sarnaneb inimestel esineva ADPKD haigusega. Autosomaalne dominantne polütsüstneer‎ – ADPKD inimesel DiBartola, S., Familial Renal Disease in Dog and Cats. In: Ettinger, S., Feldman, E. eds. Textbook of Small Animal Internal Medicine 6th. Ed. Elsevier. 2005 Domanjko-Petrič A et al., Polycystic kidney disease: a review and occurrence in Slovenia with comparison between ultrasound and genetic testing, J Feline Med Surg. 2007. Article in press Eaton, K., Biller, S., DiBartola, S., Radin, M., Wellman, M. Autosomal dominant Polycystic Kidney Disease in Persian and Persian-cross Cats. Vet Pathol 34:117-126. 1997
TLS

TLS on lühend, mis võib tähendada: Transpordikihi turbeprotokoll Ida-Timori maakood, mida kasutab Rahvusvaheline Olümpiakomitee. Times Literary Supplement, kirjandusajakiri Töölepingu seadus
Autosomaalne dominantne polütsüstneer

Autosomaalne dominantne polütsüstneer ehk tsüstneer (inglise keeles autosomal dominant polycystic kidney disease, lühend ADPKD) on polütsüstneeru vorm, mida põhjustab autosomaalne dominantne geen. Seda haigust esineb nii inimesel kui ka teistel loomadel. RHK-10-s klassifitseeritakse seda haigust koodiga Q61. See on tavaliselt hilja avalduv häire, mida iseloomustab paljude tsüstide moodustumine mõlemal neerul ja neerude suurenemine. Kaasnevad neerude talitlushäired, hüpertensioon, neeruvalu ja neerupuudulikkus. Umbes pooltel selle haigusega inimestel on 60 aasta vanuses terminaalne neerupuudulikkus. Autosomaalne dominantne polütsüstneer (kassidel) Peter C Harris, PhD and Vicente E Torres, MD., Polycystic Kidney Disease, Autosomal Dominant., Synonym: ADPKD. Includes: Polycystic Kidney Disease Type 1 (PKD1), Polycystic Kidney Disease Type 2 (PKD2), GeneReviews® [Internet]. Ion channel diseases, Hum. Mol. Genet. (2002) 11 (20): 2435-2445., doi: 10.1093/hmg/11.20.2435, veebiversioon (vaadatud 04.07.2014) (inglise keeles)
Bielsko-Biała

Bielsko-Biała (saksa Bielitz-Biala; tšehhi Bělsko-Biala) on maakonna õigustes linn Poolas Sileesia vojevoodkonnas Ülem-Sileesia linnastus. Linn loodi 1941 kahe linna, Bielitzi ja Biala liitmise teel. Pärast Teise maailmasõja lõppu linnad lahutati, kuid liideti taas 1951. aastal. Asub Biała jõe ääres. 1972–2000 valmistati linnas sõiduautosid Polski Fiat. Kitty Felix Bielsko-Biała koduleht
Aerofoto

Aerofoto ehk õhufoto on maapinna foto, mis on saadud õhust pildistamisel. Aerofotosid tehakse lennukitelt, kopteritelt, droonidelt või kuumaõhupallidelt. Aerofotode tegemist nimetatakse aerofotograafiaks. Neid kasutatakse kartograafia, arheoloogia, filmitootmise, metsakorralduse ning keskkonnauuringute otstarbel. Esimese aerofoto tegi prantsuse fotograaf Gaspard-Felix Tournachon 1858. aastal. Aerofoto dešifreerimine Ortofoto Satelliidifoto "Arhiivikoopia". Originaali arhiivikoopia seisuga 11. jaanuar 2011. Vaadatud 16. mail 2010.{{netiviide}}: CS1 hooldus: arhiivikoopia kasutusel pealkirjana (link)
Tupolev Tu-22

Tupolev Tu-22 (NATO koodnimega Blinder) (projekt 105) oli Nõukogude Liidus Tupolevi konstruktsioonibüroo loodud ülehelikiiruseline pommituslennuk, mis on olnud ka Venemaa Föderatsiooni lennuväe relvastuses. Tu-22 töötati välja pommituslennuki Tu-16 asenduseks. Tupolevi konstruktsioonibüroos alustati Tu-22 (projekt 105) projekteerimist 15. augustil 1955. 1957. aasta augustiks sai valmis lennuki prototüüp. 21. juunil 1958. aastal lendas katselenduri Juri Alasjevi meeskond lennukiga esimese lennu. Katsesarja teisel lennukil tehti suuri  areodünaamilisi muudatusi, näiteks lennuki kere kujunduses rakendati pindala reeglit. Sellest prototüübist sai hiljem Tu-22. Tu-22 ehitati Kaasani tehases number 22 aastast 1959 kuni 1969. aasta detsembrini. Kokku ehitati koos kahe prototüüpiga 311 lennukit (Tu-22A ja Tu-22B, luurelennuk Tu-22R, raketikandja Tu-22K, raadiohäirete Tu-22P ja Tu-22R 22U õppelennukid). Lennuki eripäraks on kere tagumise osa kohal, kahel pool kiilu kõrvuti paiknevad kaks mootorit. Lennuki kandevkonstruktsioon on valmistatud duralumiiniumist D-16ATV, AK-8 ja V-95 ning magneesiumsulamist ML5-T4, kinnitussõlmed terassulamitest 30HGSA ja 27HGSNA. Antenni katted on valmistatud klaaskiudkomposiidist. Lennuki poolmonokokk-kere on ümmarguse ristlõikega. Tu-22 tehnilised andmed: Meeskond: 3 Pikkus: 41,60 m Tiiva profiil: P-60, CP-8  tiiva otsad Tiivaulatus: 23,17 m Tiiva pindala: 151 m² Tiiva noolsus: 52° Kõrgus: 10,13 m Täismass: 85 t Relvalast: 5,7 t Kiirus: 1510 km/h Lennukaugus: 4900 km Lennulagi: 15 000 m Mootorid: 2 x 11000 kg/s (2 x 108 kN), forssažil 2 x 16500 kg/s (2 x 162 kN), RD-7M2 Tu-22 on osalenud järgmistes konfliktides: Uganda-Tansaania sõda (1978 –1979) Tšaadi-Liibüa konflikt (1981 –1987) Sõda Iraagi Kurdistanis (1961 –1975)   Iraani-Iraagi sõda (1980 –1988) Afganistani sõda (1978 –1989) Tupolev Tu-22M Burdin, S. (2005). Tupolev Tu-22. Pen and Sword. Romanenko, V. (25.03.2021). "Уголок неба.:". Vaadatud 30.04.2021. Goebel (01.07.2020). "The Tupolev Tu-22 'Blinder' & Tu-22M 'Backfire'". Vaadatud 30.04.2021.
Radom

Radom on maakonna õigustega linn Poolas Masoovia vojevoodkonnas, Radomi maakonna halduskeskus (ei kuulu ise maakonna koosseisu). Asub Varssavist 100 km lõuna pool. Linn on asutatud 1340. aastal. Enne Teist maailmasõda elas Radomis palju juute. 1931. aasta rahvaloenduse andmetel moodustasid juudid 32,3% Radomi elanikest. Saksa okupatsiooni ajal koondati juuditest elanikkond Radomi getosse. Radomis on 13. sajandil ehitatud gooti stiilis katedraal. Radomis toimub igal teisel aastal Poola suurim lennundusnäitus Radom Air Show. Suurimad Radomi spordiklubid on jalgpalliklubi Radomi Radomiak, korvpalliklubi Rosa Radom ja võrkpalliklubi Czarni Radom. Seoses 2022. aasta veebruaris alanud Venemaa sissetungiga Ukrainasse arvas Radom sõpruslinnade hulgast välja Venemaa linna Ozjorõ ja Valgevene linna Homieli. Radomi lennujaam Radomi linnus Radomi geto https://bdl.stat.gov.pl/api/v1/data/localities/by-unit/071422763011-0972750?var-id=1639616&format=jsonapi, vaadatud 5.10.2022. http://www.yivoencyclopedia.org/article.aspx/Radom Radomi koduleht
San Salvadori saar (Galápagose saared)

San Salvador ehk Santiago on saar Vaikses ookeanis, üks Galápagose saartest. Pindala 585 ruutkilomeetrit. Saar on künklik, kõrgus kuni 907 meetrit. Kuulub Ecuadorile.